Period: Ur III
Genre: Legal
Transliteration:
<SURFACE>
na-na-tum-e
ma-an-šum₂-mu-na-ra
<unk> zah₃-a-zu
ga-mu-ra-an-du₁₁
in-na-an-du₁₁
mu-un-na-tum₂
a-ra₂ 2(diš)-kam ba-an-da-zah₃
<unk> ra igi mu-ni-tu-am₃
<unk> u₂-za-ar{d}šul-gi-ra{ki} i₃-tuš
šu-du₈-a im-mi-dab₅
in-na-an-du₁₁
...kal-la mu₁₀-us₂-sa-ga-ni-ir
<SURFACE>
dub šum₂-mu-na-ab in-na-an-du₁₁
a-kal-la dub ma-an-šum₂-mu-na mu-de₆
arad₂-mu sa₁₀-ba-ra-an bi₂-du₁₁
ku₃ <unk> da de₆-um bi₂-du₁₁
ur-gu₂-de₃-na-ke₄ ba-an-ši-sa₁₀
a-kal-la ku₃ ba-an-de₆
kišib₃ ma-an-šum₂-mu-na in-na-an-ra
teš₂-bi mu lugal ib₂-pa₃
a-kal-la ku₃-še₃ gi-ne₂-da
iti-ta u₄ 6(diš)-am₃ ba-ra
<SURFACE>
<COLUMN>
sag u₄-sakar-še₃ tum₂-da ib₂-du₁₁
iti {d}dumu-zi-še₃ ur-nigar{gar}
maškim a-ba{d}en-lil₂-gin₇
<COLUMN>
mu...unu₆...inanna

Cuneiform:
<SURFACE>
𒈾𒈾𒌈𒂊
𒈠𒀭𒋧𒈬𒈾𒊏
<unk>𒀄𒀀𒍪
𒂵𒈬𒊏𒀭𒅗
𒅔𒈾𒀭𒅗
𒈬𒌧𒈾𒁺
𒀀𒁺𒈫𒄰𒁀𒀭𒁕𒀄
<unk>𒊏𒅆𒈬𒉌𒌅𒀀𒀭
<unk>𒌑𒍝𒅈𒀭𒂄𒄀𒊏𒆠𒉌𒆪
𒋗𒂃𒀀𒅎𒈪𒆪
𒅔𒈾𒀭𒅗
...𒆗𒆷𒊩𒍑𒊓𒂵𒉌𒅕
<SURFACE>
𒁾𒋧𒈬𒈾𒀊𒅔𒈾𒀭𒅗
𒀀𒆗𒆷𒁾𒈠𒀭𒋧𒈬𒈾𒈬𒁺
𒀵𒈬𒉚𒁀𒊏𒀭𒉈𒅗
𒆬<unk>𒁕𒁺𒌝𒉈𒅗
𒌨𒄘𒉈𒈾𒆤𒁀𒀭𒅆𒉚
𒀀𒆗𒆷𒆬𒁀𒀭𒁺
𒁾𒈠𒀭𒋧𒈬𒈾𒅔𒈾𒀭𒊏
𒌨𒁉𒈬𒈗𒌈𒅆𒊒
𒀀𒆗𒆷𒆬𒂠𒄀𒉌𒁕
𒌗𒋫𒌓𒐋𒀀𒀭𒁀𒊏
<SURFACE>
<COLUMN>
𒊕𒌓𒊬𒂠𒁺𒁕𒌈𒅗
𒌗𒀭𒌉𒍣𒂠𒌨𒌋𒌓𒆤𒃻
𒉺𒁽𒀀𒁀𒀭𒂗𒆤𒁶
<COLUMN>
𒈬...𒋼𒀊...𒈹